CELEX: 
Language: mt
Date: 2009-03-31 00:00:00
Title: 2009/191/KE: Deċiżjoni tal-Parlament Ewropew tat- 22 ta' April 2008 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima IV – il-Qorti tal-Ġustizzja#Riżoluzzjoni tal-Parlament Ewropew tat- 22 ta' April 2008 b'osservazzjonijiet li jiffurmaw parti integrali mid-deċiżjoni dwar il-kwittanza fir-rigward tal-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima IV – il-Qorti tal-Ġustizzja

31.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 88/72
            
         DEĊIŻJONI TAL-PARLAMENT EWROPEW
   tat-22 ta' April 2008
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima IV – il-Qorti tal-Ġustizzja
   (2009/191/KE)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2006 (1),
   wara li kkunsidra l-kontabilità annwali finali tal-Komunitajiet Ewropej għas-sena finanzjarja 2006 – Volum I (C6-0365/2007) (2),
   wara li kkunsidra r-rapport annwali tal-Qorti tal-Ġustizzja dwar l-awtorità tal-kwittanza rigward il-verifiki interni mwettqa fl-2006,
   wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2006 u r-rapporti speċjali tal-Qorti tal-Awdituri, flimkien mat-tweġibiet tal-istituzzjonijiet li ġew verifikati (3),
   wara li kkunsidra l-istqarrija ta' assigurazzjoni dwar l-affidabilità tal-kontijiet kif ukoll tal-legalità u r-regolarità tat-tranżazzjonijiet sottostanti pprovduti mill-Qorti tal-Awdituri skont l-Artikolu 248 tat-Trattat KE (4),
   wara li kkunsdira l-Artikoli 272(10), 274, 275 u 276 tat-Trattat tal-KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikolarment l-Artikoli 50, 86, 145, 146 u 147 tiegħu,
   wara li qies ir-Regola 71 u l-Anness V tar-Regoli tal-Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0097/2008),
   
               1.
            
            
               Jagħti l-kwittanza lir-Reġistrar tal-Qorti tal-Ġustizzja fir-rigward tal-implimentazzjoni tal-baġit tal-Qorti tal-Ġustizzja għas-sena finanzjarja 2006;
            
         
               2.
            
            
               Jindika l-osservazzjonijiet tiegħu fir-riżoluzzjoni ta' hawn taħt;
            
         
               3.
            
            
               Jagħti struzzjonijiet lill-President tiegħu biex iressaq din id-deċiżjoni u r-riżoluzzjoni li tifforma parti integrali minnha lill-Kunsill, il-Kummissjoni, il-Qorti tal-Ġustizzja, il-Qorti tal-Awdituri, l-Ombudsman Ewropew u l-Kontrollur Ewropew għall-Protezzjoni tad-Dejta, u biex jagħmel l-arranġamenti għall-pubblikazzjoni tagħhom f’Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Hans-Gert PÖTTERING
      
      
         
            Is-Segretarju Ġenerali
         
         Harald RØMER
      
   
   
      (1)  ĠU L 78, 15.3.2006.
   
      (2)  ĠU C 274, 15.11.2007, p. 1.
   
      (3)  ĠU C 273, 15.11.2007, p. 1.
   
      (4)  ĠU C 274, 15.11.2007, p. 130.
   
      (5)  ĠU L 248, 16.9.2002, p. 1.
   
      RIŻOLUZZJONI TAL-PARLAMENT EWROPEW
      tat-22 ta' April 2008
      b'osservazzjonijiet li jiffurmaw parti integrali mid-deċiżjoni dwar il-kwittanza fir-rigward tal-implimentazzjoni tal-baġit ġenerali tal-Unjoni Ewropea għas-sena finanzjarja 2006, Taqsima IV – il-Qorti tal-Ġustizzja
      IL-PARLAMENT EWROPEW,
      wara li kkunsidra l-baġit ġenerali tal-Unjoni Ewropea għas-sena finanzjarja 2006 (1),
      wara li kkunsidra l-kontabilità annwali finali tal-Komunitajiet Ewropej għas-sena finanzjarja 2006 – Volum I (C6-0365/2007) (2),
      wara li kkunsidra r-rapport annwali tal-Qorti tal-Ġustizzja dwar l-awtorità tal-kwittanza rigward il-verifiki interni mwettqa fl-2006,
      wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2006 u r-rapporti speċjali tal-Qorti tal-Awdituri, flimkien mat-tweġibiet tal-istituzzjonijiet verifikati (3),
      wara li kkunsidra l-istqarrija ta' assigurazzjoni dwar l-affidabilità tal-kontijiet kif ukoll tal-legalità u r-regolarità tat-tranżazzjonijiet sottostanti pprovduti mill-Qorti tal-Awdituri skont l-Artikolu 248 tat-Trattat KE (4),
      wara li kkunsdira l-Artikoli 272(10), 274, 275 u 276 tat-Trattat tal-KE,
      wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikolarment l-Artikoli 50, 86, 145, 146 u 147 tiegħu,
      wara li kkunsidra r-Regola 71 u l-Anness V tar-Regoli tal-Proċedura tiegħu,
      wara li kkunsidra r-rapport tal-Kumitat għall-Kontroll tal-Baġit (A6-0097/2008),
      
                  1.
               
               
                  Jinnota li fl-2006 il-Qorti Ewropea tal-Ġustizzja (ECJ) kellha approprjazzjonijiet ta' impenn disponibbli li jammontaw għal total ta' EUR 252 306 372,60 (2005: EUR 232 602 467,74), b'rata ta' utilizzazzjoni ta' 94,58 %;
               
            
                  2.
               
               
                  Jinnota li, wara l-introduzzjoni tal-kontabilità tad-dovuti fis-seħħ mill-1 ta' Jannar 2005, id-dikjarazzjonijiet finanzjarji tal-Qorti Ewropea tal-Ġustizzja urew rendiment ekonomiku negattiv għas-sena 2006 (EUR 1 529 933) u totali simili għall-attiv u l-passiv (EUR 72 187 617);
               
            
                  3.
               
               
                  Jinnota b'sodisfazzjon l-adozzjoni mill-ECJ f'Lulju 2007 ta' kodiċi ta' kondotta li japplika għall-Membri u l-ex Membri tal-Qorti tal-Ġustizzja, il-Qorti tal-Ewwel Istanza u t-Tribunal tas-Servizz Ċivili (6), inkluż l-obbligu li titressaq dikjarazzjoni tal-interessi finanzjarji lill-President tal-Qorti tal-Ġustizzja; jenfasizza, madankollu, ir-rikjesta ripetuta tiegħu, fl-interess tat-trasparenza, anki fin-nuqqas ta' rekwiżiti legal fil-preżent, għall-pubblikazzjoni ta' dikjarazzjonijiet konkreti, pereżempju fuq il-websajt tal-Qorti Ewropea tal-Ġustizzja.
               
            
                  4.
               
               
                  Jesprimi s-sodisfazzjon tiegħu li mill-1 ta' Ottubru 2007 nħolqu żewġ unitajiet ta' amministrazzjoni separati (unità tal-verifika interna u unità tal-verifika) b'żewġ kapijiet tal-unità differenti, li ttemm sitwazzjoni kkritikata fis-snin li għaddew kemm mill-ECA kif ukoll mill-Parlament fejn il-kap tas-Servizz tal-Verifika Interna kien responsabbli għal verifika ex-ante tal-operazzjonijiet tal-uffiċjali li jawtorizzaw;
               
            
                  5.
               
               
                  Jilqa’ b’sodisfazzjon l-informazzjoni li tinsab fit-tweġiba tal-ECJ għall-kwestjonarju tar-rapporteur dwar in-natura u l-kontenut eżatt tar-rakkomandazzjonijiet tal-verifiki interni li twettqu fl-2006 b'effett li l-Awditur Intern tal-ECJ wettaq ħames verifiki speċifiċi u indirizza rakkomandazzjonijiet lis-servizzi kkonċernati (dwar l-organizzazzjoni u l-ġestjoni baġitarja taż-żjarat, dwar il-kuntratti tal-assigurazzjoni, dwar il-proċeduri marbuta mal-istandards minimi tal-kontroll intern, dwar il-ġestjoni tal-ispejjeż tal-ġarr u dwar l-użu tat-telefown); jenfasizza madankollu l-bżonn għall-implimentazzjoni sħiħa ta' dawn ir-rakkomandazzjonijiet;
               
            
                  6.
               
               
                  Jesprimi wkoll is-sodisfazzjon tiegħu li, wara l-2005, meta ebda verifiki “ex-post” ma kienu saru, fl-2006 l-verifika interna u l-unità tal-assistenza finanzjarja wettqu verifiki “ex-post” fuq tliet tipi ta' nfiq, primarjament nfiq għad-dokumentazzjoni u l-librerija, il-vetturi kif ukoll it-telekomunikazzjonijiet, li kkonfermaw ir-regolarità u l-konformità tan-infiq osservat;
               
            
                  7.
               
               
                  Jilqa’ b’sodisfazzjon it-tnaqqis tal-għadd ta' kuntratti nnegozjati, bħala proporzjon tal-għadd ta' kuntratti mogħtija, minn 38 % fl-2005 għal 34 % fl-2006 (b’valur ta' aktar minn EUR 60 000, wara l-emenda tar-Regoli ta' Implimentazzjoni (7) għar-Regolament Finanzjarju); jirrikjedi, madankollu, li jsiru sforzi akbar mill-ECJ sabiex dan il-proporzjon jitnaqqas ulterjorment;
               
            
                  8.
               
               
                  Jinnota li fil-prattika l-2006 kienet l-ewwel sena ta' attività ġudizzjarja, tat-Tribunal tas-Servizz Ċivili stabbilit reċentement wara li beda jopera f’Diċembru tal-2005;
               
            
                  9.
               
               
                  Jinnota li għalkemm l-għadd ta' paġni tradotti żdiedu b“24 % għal 669 668 fl-2006 meta mqabbla mal-2005, l-għadd ta' paġni mibgħuta għat-traduzzjoni baqa” stabbli (645 176 fl-2005 u 642 113 fl-2006), u li x-xogħol b’lura li rriżulta mit-tkabbir tal-2004 tnaqqas, grazzi għall-miżuri meħuda mill-ECJ;
               
            
                  10.
               
               
                  Jiġbed l-attenzjoni għall-kritika fir-rapport speċjali Nru 2/2007 tal-ECA dwar in-nefqa fuq il-bini, li l-espert indipendenti, li l-ħatra tiegħu ġiet prevista fil-kuntratt ta' qafas għall-estensjoni tal-bini prinċipali tal-ECJ (il-“Palais”), ma ġiex maħtur mill-bidu u l-kuntratt ta' qafas oriġinali stabbilixxa biss prinċipji ġenerali;
               
            
                  11.
               
               
                  Jinnota b'sodisfazzjon li l-espert indipendenti (KPMG) ġie finalment maħtur u beda x-xogħol tiegħu ta' monitoraġġ tal-kuntratt u tal-ivverifikar “ex post” tal-kotba tal-kontijiet kollha; jittama li l-baġit inizjali jkun irrispettat u jħeġġeġ lill-ECJ biex tissorvelja mill-qrib l-aspetti kollha marbuta mal-progress tal-proġett permezz tar-regoli ta' implimentazzjoni li jirregolaw il-monitoraġġ;
               
            
                  12.
               
               
                  Jinnota wkoll b'sodisfazzjon li ġie ffirmat kuntratt ta' xiri bin-nifs (lease-purchase) bejn il-Gran Dukat tal-Lussemburgu u l-Qorti tal-Ġustizzja li jistipula d-dispożizzjonijiet meħtieġa biex jissaħħaħ il-kuntratt ta' qafas tal-2001 u jipprovdi għall-bejgħ lill-ECJ tal-art li fuqha jinsab il-bini għall-prezz simboliku ta' EUR 1 meta l-ECJ issir il-proprjetarja tal-binjiet;
               
            
                  13.
               
               
                  Ifakkar li f'punt 35 tar-Rapport Speċjali tiegħu Nru 2/2007 dwar in-nefqa tal-Istituzzjoni fuq il-bini, il-Qorti tal-Awdituri kkummentat kif ġej dwar l-arranġamenti finanzjarji għall-bini tal-estensjoni tal-Qorti tal-Ġustizzja fil-Lussemburgu: “(…) Il-Qorti tal-Ġustizzja ma kinetx involuta fl-għoti tal-kuntratt u fin-negozjati dettaljati tal-kuntratt – li l-klawsoli u l-għażliet tiegħu ma kinux jaqblu minn qabel – u mhix firmatarja tal-kuntratti ta' ffinanzjar għalkemm hija se ġġarrab l-ispiża finanzjarja (eż. rati ta' interessi, tariffi għall-immaniġġjar). Id-dipartimenti tal-Qorti tal-Ġustizzja eżaminaw il-proċedura li kienet segwita mill-gvern għall-għoti ta' kuntratt dwar l-iffinanzjar tal-proġett u ġibdu l-attenzjoni li kien hemm nuqqas ta' kompetizzjoni xierqa (…)”; Jitlob lill-Kummissjoni biex tressaq, mhux iktar tard minn Lulju 2008, ir-riżultati ta' investigazzjonijiet ulterjuri dwar ksur possibbli tad-Direttivi dwar kuntratti mħabbra b'konnessjoni mal-proġett ta' estensjoni tal-Qorti tal-Ġustizzja fir-risposta tagħha għall-Mistoqsija bil-miktub E-4016/2007;
               
            
                  14.
               
               
                  Jiġbed l-attenzjoni li fl-2006 l-għadd ta' uffiċjali u aġenti (membri tal-istaff awżiljari u temporanji, aġenti kuntrattwali) fis-servizz żdied matul din is-sena b’4,8 % għal 1 786;
               
            
                  15.
               
               
                  Jinnota bi tħassib madankollu, id-diffikultajiet persistenti tal-ECJ biex timpjega staff kwalifikat, kopert mir-Regolamenti tal-Istaff, għal bosta postijiet (primarjament interpreti u speċjalisti tal-IT) fuq il-bażi tal-kompetizzjonijiet organizzati mill-EPSO;
               
            
                  16.
               
               
                  Jifraħ lill-ECJ għall-inklużjoni ta' kapitolu fir-rapport tal-attivitajiet tagħha li jistabbilixxi s-segwitu matul is-sena għad-deċiżjonijijet ta' kwittanza preċedenti tal-Parlament u r-rapporti tal-ECA; jitlob, madankollu, li din it-taqsima, kif ukoll ir-rapport dwar il-verifiki interni mibgħut mill-ECJ lill-awtorità ta' kwittanza, ikunu aktar dettaljati.
               
            
         (1)  ĠU L 78, 15.3.2006.
      
         (2)  ĠU C 274, 15.11.2007, p. 1.
      
         (3)  ĠU C 273, 15.11.2007, p. 1.
      
         (4)  ĠU C 274, 15.11.2007, p. 130.
      
         (5)  ĠU L 248, 16.9.2002, p. 1.
      
         (6)  ĠU C 223, 22.9.2007, p. 1.
      
         (7)  Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistipula regoli dettaljati għall-implimentazzjoni tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (ĠU L 357, 31.12.2002, p. 1).